
హైదరాబాద్ (ఆంధ్రజ్యోతి క్రీడా ప్రతినిధి): భారత బ్యాడ్మింటన్ చీఫ్ కోచ్ పుల్లెల గోపీచంద్ తనయుడు సాయి విష్ణు కూడా తండ్రి బాటలోనే నడుస్తున్నాడు. ఇప్పటికే గోపీ కూతురు గాయత్రి జాతీయ, అంతర్జాతీయ స్థాయిలో పతకాలు సాధిస్తుండగా.. ఇప్పుడు సాయి విష్ణు కూడా ఒక్కో అడుగు ముందుకేస్తున్నాడు. గోవాలో ఆదివారం ముగిసిన ఆలిండియా సబ్ జూనియర్ ర్యాంకింగ్ బ్యాడ్మింటన్ టోర్నమెంట్లో సాయి విష్ణు మెరిశాడు. బాలుర అండర్-15 డబుల్స్లో ప్రణవ్ రావుతో కలిసి విజేతగా నిలిచాడు. ఆదివారం జరిగిన ఫైనల్లో మూడో సీడ్ సాయి విష్ణు-ప్రణవ్ రావు (తెలంగాణ) జంట 21-16, 21-14తో వరుస గేమ్ల్లో నాలుగో సీడ్ చిరంజీవి రెడ్డి-వి.సుహాస్ (కర్ణాటక) ద్వయంపై విజయం సాధించింది. కాగా, అండర్-15 సింగిల్స్లో ప్రణవ్ రావు విజేతగా నిలిచాడు. ఫైనల్లో ప్రణవ్ 21-9, 21-7తో రిత్విక్ సంజీవ్ (తమిళనాడు)ను చిత్తుగా ఓడించి టైటిల్ నెగ్గాడు. బాలుర అండర్-13లో రెండో సీడ్ లోకేష్ రెడ్డి-సాత్విక్ రెడ్డి జంట రన్నరప్గా నిలిచింది.

hyderabad (aandhrajyoti creeda pratinidhi): bhaarata badminton cheef koch pullela gopichand tanayudu saayi vishnu kuudaa tandri batalone nadustunnadu. ippatike gopi koothuru gayatri jaateeya, antarjaatiiya sthaayilo patakaalu saadhistundagaa.. ippudu saayi vishnu kuudaa okko adugu mundukestunnadu. govalo aadivaaram mugisina alindia sab joonier ranking badminton tornamentlo saayi vishnu merisaadu. balura ander-15 dabulslo pranav ravutho kalisi vijetagaa nilichaadu. aadivaaram jarigina fainallo moodo seed saayi vishnu-pranav raavu (telamgaana) janta 21-16, 21-14thoo varusa gamello naalugo seed chiranjeevi reddi-vi.suhas (karnaataka) dwayampai vijayam saadhinchindi. kaga, ander-15 synglislo pranav raavu vijetagaa nilichaadu. fainallo pranav 21-9, 21-7thoo ritwik sanjiv (tamilanadu)nu chittugaa odinchi titil neggaadu. balura ander-13loo rendo seed lokesh reddi-satwik reddi janta rannarapgaa nilichindi.